CELEX: C2005/057/06
Language: el
Date: 2005-03-05 00:00:00
Title: Απόφαση του Δικαστηρίου (πρώτο τμήμα), της 13ης Ιανουαρίου 2005, στηv υπόθεση C-175/02 (αίτηση του Hoge Raad der Nederlanden για τηv έκδοση προδικαστικής αποφάσεως): F. J. Pape κατά Minister van Landbouw, Natuurbeheer en Visserij («Κρατικές ενισχύσεις — Άρθρο 93, παράγραφος 3, της Συνθήκης ΕΚ (νυν άρθρο 88, παράγραφος 3, ΕΚ) — Σχέδιο ενισχύσεως — Απαγόρευση εφαρμογής των σχεδιαζόμενων μέτρων πριν την τελική απόφαση της Επιτροπής — Εισφορά προοριζόμενη εν μέρει για τη χρηματοδότηση των μέτρων ενισχύσεως — Εισφορά θεσπισθείσα πριν την εφαρμογή της ενισχύσεως»)

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/4
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 13ης Ιανουαρίου 2005
   στηv υπόθεση C-175/02 (αίτηση του Hoge Raad der Nederlanden για τηv έκδοση προδικαστικής αποφάσεως): F. J. Pape κατά Minister van Landbouw, Natuurbeheer en Visserij (1)
   
   («Κρατικές ενισχύσεις - Άρθρο 93, παράγραφος 3, της Συνθήκης ΕΚ (νυν άρθρο 88, παράγραφος 3, ΕΚ) - Σχέδιο ενισχύσεως - Απαγόρευση εφαρμογής των σχεδιαζόμενων μέτρων πριν την τελική απόφαση της Επιτροπής - Εισφορά προοριζόμενη εν μέρει για τη χρηματοδότηση των μέτρων ενισχύσεως - Εισφορά θεσπισθείσα πριν την εφαρμογή της ενισχύσεως»)
   (2005/C 57/06)
   Γλώσσα διαδικασίας: η ολλανδική
   Στην υπόθεση C-175/02, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, ασκηθείσα από το Hoge Raad der Nederlanden (Κάτω Χώρες), με απόφαση της 8ης Μαρτίου 2002, που περιήλθε στο Δικαστήριο στις 13 Μαΐου 2002, στο πλαίσιο της δίκης F. J. Pape κατά Minister van Landbouw, Natuur κ.λπ., το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, A. Rosas, K. Lenaerts, S. von Bahr και K. Schiemann (εισηγητή), δικαστές, γενικός εισαγγελέας: L. A. Geelhoed, γραμματέας: Μ. F. Contet, κύρια υπάλληλος διοικήσεως, εξέδωσε στις 13 Ιανουαρίου 2005 απόφαση με το ακόλουθο διατακτικό:
   Η απαγόρευση εφαρμογής του άρθρου 93, παράγραφος 3, τελευταία περίοδος, της Συνθήκης ΕΚ (νυν άρθρο 88, παράγραφος 3, τελευταία περίοδος, ΕΚ) δεν μπορεί να εφαρμοστεί σε μια εισφορά όταν αυτή ή καθορισμένο μέρος του προϊόντος της δεν προορίζεται αναγκαστικά για τη χρηματοδότηση ενισχύσεως.
   
      (1)  ΕΕ C 169 της 13.7.2002.